વિસાવદર પોલીસ સ્ટેશનમાં ફરજ બજાવતા કિરણબેન જોષીની હત્યાથી સમગ્ર જૂનાગઢમાં હાહાકાર મચી ગયો છે. પ્રાથમિક તપાસમાં જાણવા મળ્યુ છે કે, કિરણબેન જોષીની હત્યા મિલ્કત માટે કરવામાં આવી છે. કિરણબેનની હત્યાનો આરોપ કિરણબેનના પતિ અને સાસુ સહિત પાંચ સામે ફરિયાદ નોંધવામાં આ‌વી છે. મહિલા ASI કિરણબેન જોષીની હત્યા જૂનાગઢનાં મધુરમ વિસ્તારમાં તેમના ઘરમાં જ કરવામા આવી છે. મહિલા ASIની હત્યા કરવા માટે તિક્ષ્ણ હથિયારનો ઉપયોગ થયો હોવાનુ માનવામા આવી રહ્યું છે. તિક્ષ્ણ હથિયારે વડે કિરણબેનના માથા તેમજ પેટના ભાગે ગંભીર હુમલાઓ કરવામાં આવ્યા હતા.